**Zbor**

*Gabrielaa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ascult la glasul care dinlāuntru-mi vine

deşi nu-i vocea care-o port,

vorbeşte-ncet, şoptit, doar pentru mine,

însă ce spune nu socot.

Se aud cântări şi vise , rugi, porunci anume,

dar cum să-i spun eu sufletului să-mi urmeze pasul

când numai fluturi cad din clipe fără nume

şi fără să-nțeleg, iubirii îi ştiu glasul.

Dar nu, el doar aruncă sec cuvintele în mine

albe năluci ca nişte pietre care cad,

făcându-mă în zborul

îndrăzneț spre mâine,

al meu duşman, nebun cu ochi de jad.

Nu s-au ivit în mine muguri de dorinţă

graiul lăuntric să-l ascult,

căci frunza libertații mi-e ființă

şi simt în vene al vieţii tumult.

Rămân la modul imperfect

cu gândul fără limite sau nume,

fără nimic palpabil şi nimic concret

cu sufletul în alb înrourat pe astă lume.

Cu soarta, file colorate scrise-n pumn... destin

şi-un nume vieţii dat într-un salon select,

fără nimic, fără sclipiri, fără festin

doar zborul... atâta doar şi e perfect.